ସୋସିଆଲ ମିଡିଆରେ ଶାହରୁଖ ଟ୍ୱିଟ କରି ଏହି ସୂଚନା ଦେଇଛନ୍ତି। ସେ ତାଙ୍କ ଟ୍ୱିଟ୍ ସହିତ ଏକ ଫଟୋ ଶେୟାର କରିଛନ୍ତି ଯେଉଁଥିରେ ଲେଖା ଅଛି, 'କିଏ ବା ହରର ଚଳଚ୍ଚିତ୍ର ଦେଖିବାକୁ ପସନ୍ଦ କରେ ନାହିଁ। ବର୍ତ୍ତମାନ ଲକଡାଉନ ସମୟରେ ଯେତେବେଳେ ଆମେ ଅନେକ ଚଳଚ୍ଚିତ୍ର ଦେଖିବାରେ ସମୟ ବିତାଉଛୁ, ତେବେ କାହିଁକି ଆମେ ଆମ ଭିତରେ ଥିବା ଚଳଚ୍ଚିତ୍ର ପ୍ରତିଭାକୁ ଜାଗ୍ରତ ନ କରିବା ଏବଂ ଘରେ ବସି ଏକ ଭୟଙ୍କର ହରର ଚଳଚ୍ଚିତ୍ର ଶୁଟିଂ ନ କରିବା।
ଏହା ସହିତ ଅନେକ ସର୍ତ୍ତ ବିଷୟରେ ମଧ୍ୟ ଲେଖାଯାଇଛି। ସର୍ତ୍ତ ଅନୁସାରେ ଲୋକଙ୍କୁ ଘରେ ରହି ଫିଲ୍ମର ଶୁଟିଂ କରିବାକୁ ପଡିବ ଏବଂ ସେମାନଙ୍କୁ ଦିଆଯାଇଥିବା ମେଲ୍ ଆଇଡିକୁ ପଠାଇବାକୁ ପଡିବ। ଏହାପରେ ଶାହରୁଖଙ୍କ ଟିମ ଏହି ଭିଡିଓଗୁଡିକ ଦେଖିବେ ଏବଂ ଏଥିରେ ରହୁଥିବା ତିନି ଜଣ ବ୍ୟକ୍ତି ତିନିଜଣଙ୍କୁ ବିଜୟୀ ବାଛିବେ। ସେହି ବିଜୟୀ ତିନି ଜଣ ଶାହରୁଖ ଖାନ ଏବଂ ତାଙ୍କ ଟିମରୁ ଏକ ଭିଡିଓ କଲ ପାଇବେ।
ଉଲ୍ଲେଖଯୋଗ୍ୟ, ଶାହରୁଖ ବର୍ତ୍ତମାନ ତାଙ୍କର ନୂଆ ୱେବ୍ ସିରିଜ୍ 'ବେତାଲ'କୁ ନେଇ ଚର୍ଚ୍ଚାରେ ଅଛନ୍ତି। ଏହି ୱେବ୍ ସିରିଜ୍ ତାଙ୍କ ପ୍ରଡକ୍ସନ୍ ହାଉସ୍ ରେଡ୍ ଚିଲିଜ୍ଏଣ୍ଟରଟେନମେଣ୍ଟ ମାଧ୍ୟମରେ ପ୍ରସ୍ତୁତ କରାଯାଇଛି। ଏହି ସିରିଜର ଟ୍ରେଲର ରିଲିଜ ହୋଇଛି ଏବଂ ଖୁବଶୀଘ୍ର ଦର୍ଶକ ଡିଜିଟାଲ ପ୍ଲାଟଫର୍ମରେ ଏହାକୁ ଦେଖିବାକୁ ପାଇବେ।
